ญี่ปุ่นไฟเขียว NOK บินเข้าประเทศ ประเดิมเส้นทางใหม่ “กรุงเทพฯ-ฮิโรชิม่า” 18 ธ.ค.นี้
ญี่ปุ่นไฟเขียว NOK บินเข้าประเทศ ประเส้นทางใหม่ “กรุงเทพฯ-ฮิโรชิม่า” 18 ธ.ค.นี้
ญี่ปุ่นไฟเขียว NOK บินเข้าประเทศ ประเดิมเส้นทางใหม่ “กรุงเทพฯ-ฮิโรชิม่า” 18 ธ.ค.นี้
3 ธ.ค. 2562

นายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า ขณะนี้ทางกรมการบินของประเทศญี่ปุ่น (Japan Civil Aviation Bureau : JCAB) ได้ยืนยันแล้วว่าทางสายการบินนกแอร์ได้รับสิทธิการบินเข้าประเทศญี่ปุ่น (Japan Flight Operating Permit) โดยนายปิ่นยศ พิบูลสงคราม ผู้อำนวยการใหญ่อาวุโส ฝ่ายพัฒนาเชิงพาณิชย์ ได้เป็นตัวแทนในการเข้ารับสิทธิการบินครั้งนี้อย่างเป็นทางการ ณ ประเทศญี่ปุ่น เมื่อวันที่ 2 ธ.ค.62 ที่ผ่านมา
สำหรับการได้รับสิทธิการบินเข้าประเทศญี่ปุ่นในครั้งนี้ สอดคล้องกับแผนที่สายการบินนกแอร์จะขยายเส้นทางการบินไปในต่างประเทศให้มากขึ้น โดยจะนำร่องเริ่มเส้นทางบินตรง กรุงเทพฯ (ดอนเมือง)-ฮิโรชิม่า เริ่มบินวันแรก 18 ธ.ค.62 อีกทั้งยังสอดคล้องกับการที่บริษัทวางแผนจะเริ่มขยายเส้นทางไปในประเทศญี่ปุ่นให้เพิ่มมากขึ้นในอนาคต
“ในตอนนี้สายการบินนกแอร์ได้รับสิทธิการบินในการบินเข้าประเทศญี่ปุ่น จาก JCAB เรียบร้อยแล้ว และจะเริ่มบินเส้นทางแรก คือ เส้นทางบินตรง กรุงเทพฯ (ดอนเมือง)-ฮิโรชิม่า เพื่อเจาะกลุ่มเป้าหมายในกลุ่มครอบครัว หรือกลุ่มนักธุรกิจ ที่ต้องการเปิดประสบการณ์ใหม่ พร้อมกันนี้ในเมืองฮิโรชิม่ายังมีกิจกรรมท่องเที่ยวเชิงธรรมชาติ และสามารถท่องเที่ยวได้ตลอดทั้งปีอีกด้วย” นายวุฒิภูมิ กล่าว
นายวุฒิภูมิ กล่าวว่า เบื้องต้นสายการบินนกแอร์ยังมองที่จะเพิ่มเส้นทางบินตรงไปยังประเทศญี่ปุ่นอีกในอนาคต ซึ่งการขยายเส้นทางไปยังประเทศญี่ปุ่นยังแสดงถึงความมีเสถียรภาพที่มากขึ้น และปัจจัยดังกล่าวยังเป็นหนึ่งในแผนฟื้นฟูของบริษัท ที่จะตั้งใจจะลดการขาดทุนอย่างต่อเนื่อง